**Bod č. 5**

**MESTSKÉ ZASTUPITEĽSTVO V STUPAVE**

Materiál na rokovanie

Mestského zastupiteľstva v Stupave

dňa 23 03. 2017

**Situácia ohľadom lokality Lesná**

**Predkladatelia**: **Materiál obsahuje**: 1. návrh uznesenia

JUDr. Štefan Haulík, v.r.

poslanec MsZ

Ing. Denisa Klačmanová

poslankyňa MsZ

**Spracovatelia:**

JUDr. Štefan Haulík, v.r.

Ing. Denisa Klačmanová

poslankyňa MsZ

**Návrh uznesenia**

**Mestské zastupiteľstvo v Stupave po prerokovaní materiálu**

**Mení a dopĺňa uznesenie č. 16/2017 zo dňa 09.02.2017 nasledovne:**

1. za slovo Dubová sa dopĺňajú slová *„a pre územie vymedzené nasledovnými funkčnými plochami uvedenými v územnom pláne mesta Stupava:*

*F1 – B – 15, F1- B – 10, F1 - C – 23, F1 – B – 11, F1 – B – 14,  F1 – B – 12,
F3 – D – 02, F1 – D – 02, F1 – D – 04 a F1-C-23“*,

1. z uznesenia č. 16/2017 sa vypúšťajú slová *„pre stavbu domov s viacerými bytovými jednotkami“*, ktoré sa nahrádzajú slovami *„pre akúkoľvek malopodlažnú bytovú zástavbu s výnimkou výstavby cestných komunikácií a technickej infraštruktúry“*.

**Návrh uznesenia**

**Mestské zastupiteľstvo v Stupave po prerokovaní materiálu**

**žiada** primátora mesta, aby podnikol všetky potrebné kroky k vyhláseniu stavebnej uzávery v zmysle uznesenia č. 16/2017 zo dňa 09.02.2017 a v znení zmeny a doplnenia uznesenia č. 16/2017 zo dňa 23.3.2017.

**PRELOMENIE PRÁVA VETA k uzneseniu č. 18/2017 zo dňa 09.02.2017**

**Návrh uznesenia**

**Mestské zastupiteľstvo v Stupave po prerokovaní materiálu**

**ukladá** prednostovi Mestského úradu Stupava, aby:

- zabezpečil objektívne vypracované a posúdené stanoviská správcov dotknutých komunikácií,

- bola preukázaná dopravná únosnosť lokality dopravnou štúdiou, ktorá posúdi existujúci stav, a zároveň reálne zhodnotí predpokladané zvýšenie dopravného zaťaženia priľahlého územia vplyvom navrhovanej zástavby. Z dotknutej štúdie má vyplývať dopravno-kapacitné posúdenie vplyvov uvažovaných investičných zámerov na cestnú infraštruktúru v zmysle platnej STN s prihliadnutím na metodiku dopravno-kapacitného posúdenia. Keďže navrhovaná zástavba s viacerými bytovými jednotkami bude mať synergický vplyv aj na dopravnú infraštruktúru križovatiek Lesná-Nová, Nová-Hlavná, je potrebné, aby do dopravno-kapacitného posúdenia boli zahrnuté aj uvedené križovatky, aby bolo rozpracované v textovej aj grafickej časti dopravné napojenie, ako aj celková organizácia dopravy, všetko v súlade s príslušnými normami STN a technickými podmienkami;

- bola pre Lokalitu vypracovaná dokumentácia pre vybudovanie chodníkov;

- pred vydávaním povolení, súhlasných stanovísk s ďalšou výstavbou v Lokalite bola realizovaná výstavba chodníkov, všetko s cieľom zabezpečiť bezpečnosť chodcov pohybujúcich sa v Lokalite;

- bolo navrhnuté riešenie pešieho prístupu a prepojenie k peším uzlom vedúcim na zastávky verejnej cestnej osobnej dopravy (prímestskej dopravy), pričom navrhované riešenie žiadame preukázať aj v situácii širších vzťahov;

- pri vybudovaní dopravného napojenia a napojenia technickej infraštruktúry aj nad rámec funkčnej plochy bolo postupované v súlade s regulačnými listami schválenými pre dané územie;

- bolo pre uvažovanú výstavbu preukázané dodržanie limitu maximálnej hustoty obyvateľov podľa schváleného územného plánu;

- bola uvažovaná výstavba výškovo a funkčne zosúladená s okolitou existujúcou zástavbou;

- bol zosúladený účel navrhovanej zástavby s platným územným plánom tak, aby boli zohľadnené tradičné funkčné a priestorové charakteristiky, ktoré sú dlhodobo stabilizované, t.j. zástavba rodinnými domami s jednou bytovou jednotkou, čím má vzniknúť kompaktný priestorový celok.

- bol vyhodnotený súlad výstavby a prevádzky navrhovanej činnosti s ochranou zelene v súlade s príslušnými normami STN a požiadavkami na ochranu prírody, a to aj v súvislosti so susediacou CHKO Malé Karpaty.